“எண்ணேன்… ராசாக்கு வயிறு பசிக்கில்லா…” பருப்புக்கு பின்னால் நெய் வந்தது. ராசாவின் முகத்தில் ஒரு பதைப்பு அடர்ந்தது. “எண்ணேன்… எனக்கில்லையா? அப்பம் நான் வண்டியை விட்டிரட்டா….” இதற்காகவே காத்துக் கொண்டிருந்ததைப் போல – ‘சோ’வென்று ஒரு சிரிப்பு. ஒரே சமயத்தில் பொட்டித் தெறித்த அலைகள். பந்தலின் கூரையைக் கிளப்பும் எக்காள ஓசை. ராசாவின் கண்களில்…. அவன் இலைக்கு ஒருவன் சாதநிலவாயை எடுத்து வரு முன்னால்- “அப்பம் நான் வண்டியை விட்டிருகேன்…” சொற்கள் நனைந்து வந்தன. திடீரென்று சிரிப்பு நின்றது..